KOLASIB DC IN BRIG. VANGKUNGA SHOPPING CENTRE CONFERENCE HALL CHEI THAT A HAWNG,"1051/2024-2025 Dated Kolasib, the 3rd July, 2023: Vawiin chawhma khan Brig. C. Vankunga Shopping Centre, Diakkawn Kolasib a UD&PA Department in an Conference Hall an chei that chu Kolasib DC Pu John LT Sanga chuan a hawng. Pu John LT Sanga,Kolasib DC chuan UD&PA in an Conference Hall an chei tha chu lawmawm a tih thu a sawi a, Kolasib ah a awm tirh ah Kolasib DC Conference Hall neihin a lung a dum loh avanga a chei that thu te sawiin, Mizoram a DC Conference Hall zingah a zahpui awm loh ber zingah a tel ta a ni, a ti a . Conference Hall chu an inhmuhkhawm tamna a ni a, hall mawi leh mawi loh chu District mawi leh mawi loh hriltu langsar tak a ni tel a ni, a ti. Kolasib DC chuan Kolasib ah kum hnih chuang a awm chhunga kawng hrang hrangah Sorkar Dept, NGO leh pawl hrang hrangte thawhpuina a dawn thu a sawi a, Kolasib DC a nih chhungin MLA leh MP inthlan te a hmachhawn a, hengah te hian harsatna tawk lova a awm chu lawmawm a tih thu sawiin, kawng hrang hrangah DC te mawhphurhna a nasa a, Central Sorkar in Criminal Laws a siam tharah DC thuneihna belhchhah tum a nih thu a sawi bawk. Pu Gilbert Lalhlimpuia DUDO Kolasib chuan a hawnna hun hi kaihruaiin Conference Hall chu a hlui tawhin a bungrua a that tawh loh avanga Office sum awm ang ang atanga chei that a nih thu a sawi a. Mipuiten man tlawm zawka Hall an hman theih tur siam chu an duh dan a nih thu a sawi. Conference Hall hi Ceiling siam thar niin a bang rawng hnawih that a ni a, Electric Wiring siam thar niin Chair leh fan te thlak a nih bakah AC vuah thar a ni bawk. He hunah hian Pu Lalmuanpuia, PD DRDO, Kolasib, DUDO Kolasib hna lo chelh tawh pawhin thu a sawi a, DUDO hna lo chelh tawh tho Pi Christina Lalmuanzuali, SDO(S) Kolasib pawhin he hun hi a hmanpui bawk a ni. Attachment Loading attachment...",Dated: 3 rd Jul 24 3:18 PM,https://dipr.mizoram.gov.in/post/kolasib-dc-in-brig-vangkunga-shopping-centre-conference-hall-chei-that-a-hawng